Mermaid vs Sailor

Mermaid vs Sailor (בעברית: בת ים נגד ספן) הוא המיני-אלבום הראשון של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס. המיני-אלבום יצא לאור באופן עצמאי ב-23 בנובמבר 2007, והופץ דרך הפרופיל הרשמי שלה ברשת החברתית מייספייס. דיאמנדיס הקליטה בביתה שישה שירים עבורו, ויצרה כ-70 עותקי CD-R. בנוסף, היא שלחה את המיני-אלבום למספר חברות תקליטים בתקווה להשיג חוזה; בסופו של דבר היא הוחתמה ב-"679 רקורדינגס" בשנת 2008. המיני-אלבום הוא אוסף של רצועות אינדי פופ, ובהפקתם השתמשה הזמרת פעמים רבות בקלידים. דיאמנדיס כתבה והפיקה בעצמה את כל ששת השירים המופיעים במיני-אלבום, באמצעות תוכנת המחשב GarageBand. חלק מהשירים נכללו מאוחר יותר בפרויקטים אחרים של דיאמנדיס, כדוגמת המיני-אלבום השני שלה, The Crown Jewels EP, משנת 2009, וכן השירים "Hermit the Frog" ו-"Seventeen" שנכללו באלבום האולפן הראשון שלה, The Family Jewels, משנת 2010. Mermaid vs Sailor זכה לביקורות חיוביות בדרך כלל ממבקרי מוזיקה, שטענו כי הוא מעיד על הפוטנציאל של דיאמנדיס כאמנית. דיאמנדיס החלה את הקריירה שלה כמוזיקאית בגיל 18, כשהחלה להגיע לאודישנים לתפקידים במחזות זמר בלונדון. על אף שנבחנה במספר אודישנים, היא לא הצליחה להשיג תפקידים, והחלה להלחין ולהפיק שירים בעצמה באמצעות התוכנה "GarageBand" במחשב הנייד האישי שלה. בערך בתקופה זו, היא החלה ללמוד לנגן על קלידים, הכלי בו השתמשתה רבות במיני-אלבום. לאחר שסיימה מספר שירים, היא אספה אותן לקלטת ושלה אותה למספר חברות תקליטים גדולות. Mermaid vs Sailor יצא לאור ב-23 בנובמבר 2007, דרך דף הפרופיל הרשמי של דיאמנדיס ברשת החברתית מייספייס. ניתן היה לרכוש אותו באופן דיגיטלי כהורדה בתשלום או כעותק CD-R שהוכן בעבודת יד על ידי דיאמנדיס עצמה. לדבריה, היא הפיקה וארזה כ-70 עותקים פיזיים של המיני-אלבום. הדיסק הגיע בתוך שרוול שקוף העטוף במדבקות, ממתקים קשים וסרט. דיאמנדיס גבתה תשלום של הרכישה באמצעות עסקאות PayPal. בנובמבר 2009, יצרה חברת התקליטים הלא רשמית, Story Tailors, גרסת בוטלג למיני-אלבום, של 35 תקליטי ויניל בגודל 10 אינץ'. במהלך פעילותה במייספייס, כינתה דיאמנדיס את עצמה "אמנית אינדי עם מטרות פופ". בשלב זה בקריירה שלה, לקחה דיאמנדיס השראה מאמניות כמו גוון סטפני ובריטני ספירס. בסך הכל, Mermaid vs Sailor מכיל שישה שירים שדיאמנדיס כתבה, הפיקה והקליטה. שלושה מהשירים במיני-אלבום הופיעו בסופו של דבר באלבומים אחרים של הזמרת. ל-"Seventeen" ו-"Hermit the Frog", הקליטה הזמרת גרסאות חדשות, שנכללו באלבום האולפן הראשון שלה, The Family Jewels, משנת 2010, אם כי הראשון נכלל רק כרצועת בונוס במהדורות הדלוקס היפנית והסטנדרט האמריקאית. "Simplify", הרצועה החמישית במיני-אלבום, הוקלטה גם הוא מחדש, ונכלל במיני-אלבום The Crown Jewels EP, משנת 2009. המיני-אלבום נפתח עם "Seventeen", שיר המספר את סיפורו של אירוע לא ידוע שהתרחש בחייה של דיאמנדיס כשהייתה בת 17. השיר השני, "Horror Pop", עוסק בהורוסקופים, במזלות ובאסטרולוגיה. הרצועה השלישית, "Hermit the Frog", נכתבה בדי מינור והיא משחק מילים של הדמות "קרמיט הצפרדע" מהחבובות. "Daddy Was a Sailor" ו-"Simplify" הם הרצועות הרביעית והחמישית של המיני-אלבום, בהתאמה. באחרון, שינתה הזמרת את מילות השיר זמן קצר ההוצאה, כאשר החליפה את השורה "Monopoly is underrated" ל-"board games are underrated". המיני-אלבום נסגר ברצועה השישית, "Plastic Rainbow". בשנת 2010, בעת הקלטת "Seventeen" ו-"Hermit the Frog" בשנית, הם הופקו מחדש על ידי המוזיקאי האנגלי ליאם האו. Mermaid vs Sailor זכה לביקורות חיוביות ממבקרי המוזיקה. ריק פולטון מהדיילי רקורד כתב כי המיני-אלבום גרם לחשיפה נרחבת של דיאמנדיס כאמנית, והרגיש שזה עזר לבסס אותה כ"עוד סיפור הצלחה של מייספייס". בשנת 2008, שנה לאחר יציאת המיני-אלבום, הוחתמה דיאמנדיס בחברת התקליטים 679 רקורדינגס, חטיבת משנה של חברת התקליטים וורנר מיוזיק גרופ. בהמשך, הפופולריות של המיני-אלבום ופרופיל המייספייס שלה הובילו לגילויה על ידי ראש ניאון גולד רקורדס, דרק דייוויס, שעבד עם דיאמנדיס במשך תקופה של שישה חודשים, וקבע לה, בין היתר, מופע חימום בהופעות של הזמר האוסטרלי גוטייה. כל השירים נכתבו והולחנו על ידי מרינה דיאמנדיס.  מידע על האלבום Mermaid vs Sailor באתר MusicBrainz האלבום Mermaid vs Sailor באתר Discogs "Marina and the Diamonds". BBC Music. 28 באוקטובר 2009. ארכיון מ-2 בפברואר 2020. נבדק ב-15 בינואר 2022. {{cite news}}: (עזרה) Bercoff, Michelle (18 בפברואר 2019). "Marina Diamandis and pop music as a political tool – 'You know you're only known 'cause of your sex chromosome'". Medium. ארכיון מ-1 בדצמבר 2019. נבדק ב-15 בינואר 2022. {{cite news}}: (עזרה) Mermaid vs Sailor (CD-R liner notes). Marina and the Diamonds. Self-released. 2007.{{cite AV media notes}}: תחזוקה - ציטוט: others in cite AV media (notes) (link) Mermaid vs Sailor (10" liner notes). Marina and the Diamonds (Unofficial ed.). Story Tailors Productions. 2009.{{cite AV media notes}}: תחזוקה - ציטוט: others in cite AV media (notes) (link) Semmence, Jack. "Marina and the Diamonds: Biography". AllMusic. ארכיון מ-1 באוקטובר 2019. נבדק ב-15 בינואר 2022. {{cite news}}: (עזרה) "The Family Jewels / ザ・ファミリー・ジュエルズ（初回限定スペシャル・プライス盤）" (ביפנית). Warner Music Japan. אורכב מ-המקור ב-20 באוגוסט 2017. נבדק ב-15 בינואר 2022. {{cite web}}: (עזרה) "The Family Jewels (Deluxe) by Marina and The Diamonds". Apple Music. 15 בפברואר 2010. ארכיון מ-12 ביולי 2020. נבדק ב-15 בינואר 2022. {{cite web}}: (עזרה) "Marina and the Diamonds: The Crown Jewels EP". Google Play. 11 ביוני 2009. ארכיון מ-8 בספטמבר 2020. נבדק ב-15 בינואר 2022. {{cite web}}: (עזרה) "Lyrics". Marina and the Diamonds. אורכב מ-המקור ב-15 בינואר 2010. נבדק ב-15 בינואר 2022. {{cite web}}: (עזרה) "Digital Sheet Music – Hermit the Frog, Words and Music by Marina Diamandis". Musicnotes.com. נבדק ב-15 בינואר 2022. {{cite web}}: (עזרה) The Family Jewels (CD liner notes). Marina and the Diamonds. 679 Recordings. 2010.{{cite AV media notes}}: תחזוקה - ציטוט: others in cite AV media (notes) (link) Fulton, Rick (12 בפברואר 2010). "I once played to seven people in Aberdeen but things have got better, says music newcomer Marina Diamandis". Daily Record. ארכיון מ-29 באפריל 2020. נבדק ב-15 בינואר 2022. {{cite news}}: (עזרה) Sunderland, Mitchell (18 בפברואר 2016). "Marina and the Diamonds Refuses to Be Your Pop Star". Vice. ארכיון מ-3 בדצמבר 2019. נבדק ב-15 בינואר 2022. {{cite web}}: (עזרה) "Marina and the Diamonds". Contactmusic.com. ארכיון מ-2 בדצמבר 2019. נבדק ב-15 בינואר 2022. {{cite web}}: (עזרה)